 Sọrọ lórí A Ò Mọ Èyi Ti Ọlọrun Yio Ṣe, Kò Jẹ Ki Á Binú Kú  We Know Not What God Will Do, Stops One From Committing Suicide : Àṣà Yorùbá ma ńri ọpẹ ninú ohun gbogbo, nitori eyi ni àjọyọ àti ayẹyẹ ṣe pọ ni ilẹ Yorùbá.  Bi kò bá ṣe ayẹyẹ igbéyàwó; á jẹ idúpẹ fun ikómọisọmọlórúkọ; ìsìnku arúgbó; ikóyọ ninú ewu ijàmbá ọkọ; iṣile; oyè gbigbà ni ilé-iwé giga tàbi oyé ilú; idúpẹ ìparí ọdún tàbi ọdún tuntun àti bẹbẹ lọ.  Kò si igbà ti àlejò kò ni ri ibi ti wọn ti ńṣe ayẹyẹ kan tàbi èkeji ni gbogbo ilẹ Yorùbá.  Eyi jẹ ki àlejò rò wipé igbà gbogbo ni Yorùbá fi ńṣọdún.Kò si ẹni ti o ńdúpẹ ti inú rẹ ńbàjẹ, tijó tayọ ni enia fi nṣe idúpẹ.  Ninú idúpẹ àti àjọyọ yi ni ẹni ti inu rẹ bàjẹ miran ti lè ni ireti pé ire ti ohun naa yio dé.  Ni ilú Èkó, lati Ọjọbọ titi dé ọjọ Àikú ni enia yio ri ibi ti wọn ti ńṣe ayẹyẹ.  Ọjọbọ jẹ ọjọ ti wọn ńṣe àisùn-òkú; ọjọ Ẹti ni isinkú, ọjọ Àbámẹta ni ti ayẹyẹ igbéyàwó nigbati ọjọ Àikú wà fún idúpẹ pàtàki ni ilé ijọsin onigbàgbọ.  Ọpọlọpọ ayẹyẹ yi ló mú ipèsè jijẹ, mimu, ilù àti ijó lati ṣe àlejò fún ẹbi, ará àti ọrẹ ti ó wá báni ṣe ayẹyẹ.A lè fi òwe Yorùbá ti ó ni A ò mọ èyi ti Ọlọrun yio ṣe, kò jẹ ki á binú kú, tu ẹni ti ó bá ni ìrẹwẹsì ninú, pé ọjọ ọla yio dára.   Yorùbá gbàgbọ  pé ẹni ti kò ri jẹ loni, bi kò bá kú, ti ó tẹpá-mọṣẹ, lè di ọlọrọ ni ọla. Nitori eyi, kò yẹ ki enia Kú silẹ de ikú nitorina, Bi ẹmi bá wà, ireti ḿbẹ. 